轉倉初出 輪到呢位猴王變身?
2024年04月06日 14:00
東網電視
更多新聞短片
告東尼(右)與鍾易禮又有機會幫「猴王」系建功。
最近告東尼馬房成績突出,香港、杜拜都有頭馬進帳,啱啱禮拜三泥戰有「花果猴王」建功,而喺聽日沙田賽事,就有另一匹「猴王」,出戰頭場五班田草1400米嘅「鷹勇猴王」轉倉初出,究竟Tony哥能否為「猴王」系馬主連續兩期拉頭馬,兼且為自己攞到在港從練第1500場勝仗呢?
5歲PPG「鷹勇猴王」來港後由韋達訓練,可惜表現唔算太好,跑咗15場只曾於五班谷草1650米爆冷跑第2名,但其後成績更差,近3仗名次都係雙位數,由季初33分跌至依家得22分,若然再無起色就要淘汰,因此今次轉投告東尼馬房,都係幕後求變嘅方法。
告東尼接手後,安排「鷹勇猴王」試咗兩課大閘,今次縮程跑田草1400米,搵埋徒弟鍾易禮只孭全場最輕嘅112磅,同時除埋交叉鼻箍上陣,睇吓能否帶嚟變數,可以留神。